Башҡортостанда тәүге хәрби уҡыу йорто – һалдаттар мәктәбе 18 б . Ырымбурҙа ойошторола , артабан Өфөгә күсерелә . 1797 й . Верхнеурал ҡәлғәһендә , Звериноголовск һәм Ҡыҙыл ҡәлғәләрендә , Орск ҡәлғәһендә , Троицк ҡәлғәһендә һәм Ырымбур ҡ. һалдат һәм казак балалары өсөн гарнизон мәктәптәре ( 1799 й . Император хәрби-етемдәр йорто бүлексәләренә , 1827 — 28 йй . – хәрби кантонсылар батальондарына , 1859 й. хәрби ведомство училищеларына үҙгәртелә ) асыла .